У пятніцу ў кінаканцэртнай зале “Іскра” сваё прафесійнае свята адзначалі прадстаўнікі адной з самых міласэрных і паважаных прафесій у свеце. У зале знаходзіліся медыкі, супрацоўнікі РЦГіЭ, работнікі аптэчнай сістэмы раёна. Людзі, якія стаяць на абароне здароўя насельніцтва, атрымалі віншаванні і шчырыя словы падзякі за сваю працу ад старшыні райвыканкама А.Л. Пінчука. Ён уручыў Ганаровую грамату раённага выканаўчага камітэта ўрачу агульнай практыкі-загадчыцы Сітцаўскай урачэбнай амбулаторыі В.С. Войніч, Удзячнасць – урачу-тэрапеўту тэрапеўтычнага аддзялення паліклінікі В.І. Малею.